《谒金门·梅粉褪》
宋代·曾原一

梅粉褪。点点雨声春恨。半吐桃花芳意嫩。草痕青寸寸。把酒花边低问。莫解寒深红损。等待春风晴得稳。琵琶重整顿。

作者简介：赣州宁都人，字子实，号苍山。曾兴宗孙。博学工诗。理宗绍定间领乡荐，与从弟曾原郕俱博学工诗。避乱钟陵，从戴石屏诸贤结江湖吟社。有《选诗衍义》、《仓山诗集》。